fi fi de de en fi en fi de fi en en id fi en en en fi fi fi fi fi fi fi fi fi fi fi fi fi en fi en en en fi en fi en fi en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en en en fi fi fi fi fi fi ru en en fi en en en fi fi fi fi fi fi en fi en en en fi fi fi fi fi fi en fi de en en fi es fi fi fi en fi es en en fi fi fi fi fi fi en fi en en en fi fi fi fi en fi en en en fi fi fi fi en en ms fi en en en en en en en en en en
Viidennentoista BarokkiKuopio-festivaalin ensimmäinen tapahtumapäivä on nyt koettu, musisoitu ja kuultu. Festivaali sai kertakaikkisen erinomaisen lähtölaukauksen täpötäydessä kahvikonsertissa Ramin konditoriassa. Samaan aikaan festivaalin medialähetystö vieraili samassa rakennuksessa Ylen paikallistoimituksessa kertomassa vanhan musiikin ilosanomaa ja festivaalin tärppejä. Myös teksti-tv (sivu 514) huomioi BarokkiKuopion! Myös Savon Sanomissa oli juttu festivaalista.
Iltapäivällä vuorossa oli Keskusseurakuntasalilla Suokadulla renessanssinokkahuiluyhtye Q Consortin kantaesitys Gustav Nyströmin teoksesta Sju ritualer, jossa kuvaillaan muinaisskandinaavisen mytologian pohjalta viikonpäiville nimensä antaneiden jumalten ja ilmiöiden luonteita. Tämän jälkeen siirryttiin Kulttuuriareena 44:seen tutustumaan barokkimusiikin, Neitsyt Marian ja burleskin kolmiyhteyteen Ave Virgo - Ave Vos -esityksessä.
Päivän päätteeksi kokoonnuttiin joukolla rankkasateelta suojaan seuraamaan rock-yhtye Tavallisen peilin showta Pannuhuoneelle. Tunnelma oli suojaavan katoksen alla katossa ja erityisesti yhtyeen laulaja Juho Eerola sai suuren suosion.
Kaiken kaikkiaan ensimmäinen festivaalipäivä oli suorastaan jymymenestys, kaikissa tilaisuuksissa oli erinomainen määrä yleisöä ja taiteilijatkin panivat parastaan nousevan festivaalihengen kannustamina!
Yleisöä ja Ylen kuvaaja Ramin konditoriassa
Taiteellinen johtaja Matias Häkkinen ja puhallinmestari Petri Arvo Yle Savon toimituksessa
Q Consortin esiintymisasu heijastelee Ensemble Nylandian logoa
Renessanssinokkahuiluyhtye Q Consort onnistuneen Sju Ritualer -konsertin jälkeen. Kuvassa näkyy myös säveltäjä Gustav Nyströmin takaraivo.
Rock-yhtye Tavallinen peili lavalla (Häkkinen, Salovaara, Arvo, Eerola)
Ensemble Nylandian toiminnanjohtaja Kaisa Ruotsalainen ja BarokkiKuopion toiminnanjohtaja Sanni Antikainen lyövät kättä yhteistyön onnistuneisuuden merkiksi.
Kaksi päivää festarin alkuun! Porukka alkaa valua kohti Kuopiota ja viime hetken valmistelut käyvät kuumina. Lähdemme teeman mukaisesti hakemaan henkilökohtaista parastamme, katsotaan sitten mihin se riittää!
Woop woop, two days to go until the start of the festival! Our merry musicians are already on their way to Kuopio!
Matias, Kaisa, Sini ja Petri eli barokkikaravaani kansallisromanttisissa maisemissa matkalla Savonlinnasta kohti Kuopiota. Taide on vakava asia! Matias, Kaisa, Sini and Petri seeking serious artistic inspiration from finnish nature on their way to Kuopio.
Hyvät XV BarokkiKuopio -festivaalin taiteilijat, yhteistyökumppanit, ystävät ja vieraat,
Olen valinnut kesällä 2019 musisoitavan BarokkiKuopio-festivaalin teemaksi käsiteparin
Vanhan musiikin festivaali BarokkiKuopio seisoo kahdella jalalla: Vasen jalka on asettunut
vanhojen musiikkien esittämiselle. Musiikin, joka haluaa tulla kuulluksi niin sanotuilla
alkuperäissoittimilla ja kaikilla muilla mahdollisilla ja mahdottomilla välineillä unohtamatta eri
aikakausien ja musiikkien henkeä ja lähtökohtia. Oikea jalka seisoo vanhojen soittimien
käyttämisellä. Ne taas haluavat auttaa, jotta kaikenlainen uudempi, vanhempi, vakavampi ja
kevyempi musiikki tulisi kuulluksi.
Festivaalin taiteellisen linjan ytimessä ovat aina olleet perinteiset konsertit ja niin kutsutun vanhan
musiikin juuret, erityisesti jousisoittimet ja laulumusiikki. Tämän ympärille on sittemmin kasvatettu
uusia rönsyjä esimerkiksi elektronisen musiikin, kansanmusiikin ja nykymusiikin suuntiin, ja
laadukkaiden peruskonserttien lisäksi esitykset ovat levinneet myös ulos kirkoista ja
konserttisaleista. Tilaisuuksia ja esiintymispaikkoja on tarjolla monenlaiseen makuun. Jotkut
viihtyvät parhaiten kahvilan tai kapakan terassilla musiikista nauttien, joillekin taas tutuin ja
mukavin paikka musiikin kuuntelemiselle on konserttisalin tai kirkon rauha.
Tänä vuonna jatkuvat sekä ytimen vahvistaminen että rönsyjen kasvattaminen. Rakennamme
festivaalin ajaksi paikallisista ja vierailevista taiteilijoista tiiviin yhteisön, jonka läsnäolo
kaupungissa ja esiintymiset konserteissa luovat houkuttelevan tunnelman niin uusille kuin
vanhoillekin musiikin ystäville ympäri Pohjois-Savoa ja laajemminkin.
Tämän vuoden teema tulee esille erityisesti perjantai-iltana kuultavassa urhean musiikin
konsertissa, mutta läpi koko festivaalin ovat läsnä erilaiset musiikin tekemisen, esittämisen ja
kokemisen urheat ja urheilulliset puolet. Mutta minkälaista on urhea musiikki tai muusikkous?
Vuoden 2019 BarokkiKuopio lähestyy kysymystä monesta suunnasta: Urheilusuorituksen ja
musisoinnin välillä on monenlaisia yhteyksiä, kuten vaativaan tehtävään valmistautuminen, ankara
harjoittelu, rohkea riskinotto. Viikon aikana muusikot panevat itsensä alttiiksi yleisön edessä,
pitävät reaktiokykynsä valppaana, valmistautuvat yllätyksiin, virittäytyvät teosten hurjapäisiin
haasteisiin, rentouttavat lihaksensa odottamattomien konserttipaikkojen koetoksiin. Saamme
todistaa musiikkia sotasaavutuksista, tuttuja ja tuntemattomia taiteenlajeja, vieraita musiikkityylejä,
soittimia, jotka vaativat hiljaisuutta, vereslihat paljastavaa rehellisyyttä, ennen kuulumattomia
sävellyksiä – ja paljon muuta!
Kutsumme siis viidennentoista kerran teidät kaikki mukaan BarokkiKuopioon: uudet ja vanhat
festivaalikävijät, barokkimusiikin ystävät, uteliaat kokeilijat ja epäilijätkin. Te olette kaikki
sydämellisesti tervetulleita kokemaan yhteisiä musiikkielämyksiä 17.-21.7.2019 eri puolille
Matias Häkkinen, taiteellinen johtaja
BarokkiKuopio 2018 – folk/kaikille
Taiteellisena johtajana olen valinnut kesällä 2018 musisoitavan XIV BarokkiKuopio-festivaalin teemaksi käsiteparin folk/kaikille.
BarokkiKuopio tarjoaa musiikkielämyksiä kaikille. Tilaisuuksia ja esiintymispaikkoja on tarjolla erilaisia, useimpiin makuihin sopivina. Jotkut viihtyvät parhaiten kahvilan tai kapakan terassilla musiikista nauttien ja joillekin taas tutuin ja mukavin musiikinkuuntelupaikka on konserttisalin, tai kirkon rauha. Vanhan musiikin festivaalina sen pääohjelmistoa ovat menneiden vuosisatojen musiikit, mutta erittäin monipuolisessa vuoden 2018 kattauksessa on mukana myös improvisaatiota ja kirjoitettua musiikkia live-elektroniikkaan yhdistelevä konsertti, rock-show barokkifagoteilla, katusoittoa taustanauhan kanssa, ranskalaista chansonia, ukulelebarokkia ynnä muuta kiinnostavaa!
Toinen tulkinta teemakäsiteparin folk/kaikille yhteydestä tämän kesän konserttitarjontaan on folk- eli kansanmusiikin määrä ohjelmistossa. Tänä vuonna BarokkiKuopiossa ovatkin yhtenä painotuksena kansanmusiikin ja barokkimusiikin erilaiset yhteydet. Tätä edustavat mm. fantastinen kestosuosikki sopraano Tuuli Lindeberg ja jouhikkotaituri Ilkka Heinonen konsertissaan, sekä kaustislaisen pelimannimusiikin ja barokkimusiikin yhdistelmän, folkbarokin sanansaattaja Kreeta-Maria Kentala Matias Häkkisen kanssa.
Vanhaa musiikkia pääsee siis kokemaan sekä perinteisissä konserteissa että myös hiukan vähemmän konserttimaisissa muodoissa. Festivaalin aikana järjestetään mm. barokkisatutunti, jossa yhdistyvät tarinat sanallisine mielikuvituskuvineen, ulkoilmasoittoa, musiikkia valokuvataiteen lomassa, Kanttilassa ja Café Barockin iltaklubi Ravintola Pannuhuoneella. Festivaalin avajaispäivänä vietetään perinteisesti Kuopio-päivä, jolloin esillä ovat erityisesti paikalliset kuopiolaiset vanhan musiikin taitajat ja tekijät. Pyrimme rakentamaan festivaalin ajaksi paikallisista ja vierailevista taiteilijoista yhdessä tiiviin taiteilijayhteisön, jonka läsnäolo kaupungilla ja esiintymiset konserteissa luovat tunnelmaa ja vetovoimaa, joka houkuttelee paikalle uusia ja vanhoja yleisöjä sekä Pohjois-Savon alueelta että laajasti muualtakin.
Kutsumme siis neljännentoista kerran teidät kaikki mukaan BarokkiKuopioon: uudet ja vanhat festivaalikävijät, barokkimusiikin ystävät, uteliaat kokeilijat ja epäilijätkin olette kaikki sydämellisesti tervetulleita kokemaan yhteisiä musiikkielämyksiä 18.-22.7.2018 eri puolille Kuopiota. Tervetuloa!
Matias Häkkinen, taiteellinen johtaja
BarokkiKuopio 2017 - Taiteellisen johtajan kiitokset
Hei kaikki taiteilijat, järjestäjät, yhteistyökumppanit, vapaaehtoiset ja ennen kaikkea loistava yleisömme!
BarokkiKuopio-festivaalin taiteellisena johtajana haluan välittää lämpimät kiitokseni kaikille mukana olleille tahoille vuoden 2017 loistavasta ja riemukkaasta festivaalista. Oli suuri ilo saada olla mukana suunnittelemassa ja järjestämässä tätä hienoa ja valtavan monipuolista tapahtumaviikkoa. Tapahtumia oli monenlaisia ja jokainen löysi omanlaisensa yleisön. Taiteilijat tekivät aivan valtavan hienoa työtä, konsertit olivat aivan ensiluokkaisia. Organisaatio toimi kuin rasvattu ja kaikille tehtäville löytyi loistavat tekijät. Mitä suurimmat kiitokset ihan kaikille!
Erityinen kiitos kuuluu luonnollisesti myös aineellisen tuen antajille, eli tänä vuonna Kuopion seurakuntayhtymälle (erityisesti Männistön, Puijon ja Tuomiokirkkoseurakunnalle), Kuopion kaupungille, Taiteen edistämiskeskukselle ja Musiikin edistämissäätiölle.
Ensi vuoden festivaalin suunnittelu on jo pitkällä ja kesän 2018 BarokkiKuopion ohjelma ja ajankohta pyritään julkaisemaan vuodenvaihteessa. Mukavaa kesänjatkoa kaikille ja näkemisiin vanhan musiikin tapahtumissa pitkin vuotta - ja viimeistään sitten ensi kesänä Kuopiossa!
ps. Tässä vielä musiikillinen tervehdys festivaaliltamme videon muodossa.
Lopuksi haettiin Kallaveden rannasta inspiraatiota vuoden 2018 festivaalin suunnitteluun.
BarokkiKuopion virallinen pakettiauto muuntautui Café Barockin viralliseksi keikkamobiiliksi ja suuntasi kohti Savonlinnaa ja uusia seikkailuja.
Jaye Consort Helsinki korviahivelevän konsertin jälkeen Tuomiokirkossa.
(Melkein kaikki) taiteilijat rappusilla!
Vasen reuna ylhäältä alaspäin: Anna, Reetta, Pieta, Markus, Anthony, Johanna ja Matias
Oikea reuna ylhäältä alaspäin: Annuliina, Riikka, Katri, Sini, Tuuli, Petri, Mitra ja Sanni
Puutarhasoittoa VB-valokuvakeskuksen takapihan idyllissä. Toiminnanjohtaja, Roland-taiteilija S. Antikainen selfieöi.
Männistöstä päivää, cembalo toimii kuin toimiikin ja kohta on kenraali.
Roudauspaku ja luottokuskimme rattimies Arvo.
Festarikeittiössä valmistelevat illan grillijuhlia Anna ja Katri.
Äänitekniikkamestari Katri virittelee iltapäiväkonsertin tallennuskoneistoa.
Tuuli ja Matias ilmaisevat vahvasti.
Nokkahuiluryhmä kävi iltapäivän ratoksi soittamassa van Eyckiä kirkkopuistossa, aivan kuten van Eyck aikanaan itsekin.
Lipunmyyntiavustaja Soila iloitsee työssään.
Tekniikka toimii, kyllä onnistuu!
Aivan käsittämätön taikatemppumaakari Petri operoi valtavalla arsenaalilla ja hämmentävillä illuusioilla Yhden miehen consortina. Matias sai soittaa hiukan rumpua mukana.
Torstai on toivoa täynnä
Lasten barokkisatukonsertti kirjastolla - tänään kuultiin tarinat Mirrimestarista ja Tuhkimosta. Matias kertoi ja Sini soitti.
Q consort juuri ennen Hiljaisuuden musiikkia. Petri hiljentyy jo etukäteen soittimensa kanssa.
BaRokkia kapakassa! Matias ja Petri Pannuhuoneen iltakeikalla.
Festivaalin kantaesityksen säveltäjä Gustav Nyström visioi Pannuhuoneella. Riikka ja Matias ovat vaikuttuneita.
Festivaali pärähti käyntiin! Tässä hieman kuvia lähtökuopista ja ensimmäisen festaripäivän tapahtumista.
Reippaita matkailijoita ja virallinen festarimobiili.
Sini Vahervuo, traverso ja Petri Arvo, fagotti BarokkiKuopion ja Café Barockin  torikahveilla SalaCavalassa
Dynaaminen cembaloduo, sisarukset Antikainen Suvun juuria -konsertissa. (Anna edessä, Sanni takana)
Täällä seurataan festivaalin järjestelyitä ja kulkua. Kirjoittajina taiteilijat, tuottajat ja yhteistyötahot.